HUS-yhtymä

HUS-yhtymä (viittaa pidempään nimeen Helsingin kaupungin ja muun Uudenmaan maakunnan hyvinvointialueiden sosiaali- ja terveydenhuollon yhtymä), lyh. HUS eli Hus on Marinin hallituksen soteuudistuksessa Helsingin kaupungin ja muun Uudenmaan maakunnan neljän hyvinvointialueen välisellä perussopimuksella 1. tammikuuta 2023 perustettu julkisoikeudellinen yhteisö, joka koordinoi sosiaali- ja terveydenhuoltoa sekä pelastustoimintaa Uudellamaalla. Helsingin kaupungilla ja muun Uudenmaan maakunnan hyvinvointialueilla on lakiin perustuva velvollisuus kuulua HUS-yhtymään. 

Sosiaali- ja terveydenhuollon uudistuksessa Helsingin ja Uudenmaan sairaanhoitopiirin toiminta lakkasi ja kuntayhtymän varat, velat, vastuut ja sitoumukset siirtyivät perustetulle HUS-yhtymälle. Helsingin kaupungin ja muun Uudenmaan maakunnan hyvinvointialueiden osuudet yhtymän varoihin ja vastuu sen veloista määräytyvät näiden peruspääomaosuuksien suhteessa.

Ylintä päätösvaltaa HUS:ssä käyttää yhtymävaltuusto tai yhtymäkokous, jonka jäsenet Helsingin kaupunki ja muun Uudenmaan maakunnan hyvinvointialueet valitsevat peruspääomaosuuksiensa tai asukaslukujensa suhteessa siten, kuin perussopimuksessa on sovittu.

Eduskunta hyväksyi sosiaali- ja terveydenhuollon uudistuksen lakiesitykset 23.6.2021. Hyvinvointialueet perustettiin sosiaali- ja terveydenhuollon sekä pelastustoimen uudistuksen toimeenpanolailla, joka tuli voimaan 1.7.2021. HUS-yhtymä katsottiin perustetuksi sen jälkeen, kun Helsingin kaupunki ja muun Uudenmaan maakunnan hyvinvointialueet hyväksyivät yhtymän perussopimuksen. Erikoissairaanhoidon järjestämisvastuu yhtymälle siirtyi samalla, kun sosiaali- ja terveydenhuollon järjestämisvastuu hyvinvointialueille eli 1.1.2023. 

 Jäsenet 
 Länsi-Uudenmaan hyvinvointialue
 Keski-Uudenmaan hyvinvointialue
 Itä-Uudenmaan hyvinvointialue
 Vantaan ja Keravan hyvinvointialue
 Helsingin kaupunki

 HUS-yhtymän tehtävät 
HUS-yhtymällä on järjestämisvastuu HUS Helsingin yliopistolliselle sairaalalle kuuluvista lakisääteisistä tehtävistä ja niistä terveydenhuollon palveluista, joista on sovittu yhtymän sekä Helsingin kaupungin ja muun Uudenmaan maakunnan hyvinvointialueiden välisessä järjestämissopimuksessa.

Lakisääteisiin tehtäviin kuuluvat:

 yliopistosairaalatasoinen erikoissairaanhoito sekä kiireellinen hoito ja ensihoito Uudenmaan maakunnassa
 yhtymälle keskitettävä erityistason hoito valtakunnallisesti ja yhtymän yhteistyöalueella
 yliopistollisen sairaalan erikoissairaanhoidon opetuksen ja tutkimuksen järjestämisen edellyttämät palvelut
 varautuminen häiriötilanteisiin ja poikkeusoloihin sekä sosiaali- ja terveydenhuollon valmiuskeskuksen tehtävät.

 Husin toiminnan rahoitus 
Yhtymän toiminta rahoitetaan Helsingin kaupungin ja muun Uudenmaan maakunnan hyvinvointialueiden saamalla valtion rahoituksella. Hus ei saa valtionrahoitusta suoraan. Myös yhtymän rahoitus opetus- ja tutkimustoimintaan sisältyy Helsingin kaupungin ja muun Uudenmaan maakunnan hyvinvointialueiden saamaan valtion rahoitukseen.

 Husin sairaalat 

Pääosa sairaaloista on yhtymän ylläpitämiä. Lisäksi Uudellamaalla on joitain hyvinvointialueiden sairaaloita, joissa on tyypillisesti jotain HUS:n toimintoja. Esimerkiksi Länsi-Uudenmaan hyvinvointialueen Espoon sairaalassa on yhtymän vastuulla olevaa synnytystoimintaa ja Vantaan ja Keravan hyvinvointialueen Katriinan sairaalasta löytyy Huslabin näytteenotto ja röntgen.

 Sairaala Kunta  Osoite Koordinaatit  Kuva Espoon sairaalaHuom 1. Espoon sairaala on pääosaltaan Länsi-Uudenmaan hyvinvointialueen käytössä, HUSin vuokraamat synnytystoiminnan tilat sijaitsevat 4. kerroksessa. Espoo Karvasmäentie 6, 02740 Espoo    150px|Espoon sairaala. Haartmanin sairaala Helsinki Haartmaninkatu 4, 00290 Helsinki    150px| Haartmanin sairaalan julkisivua. Hyvinkään sairaala Hyvinkää Sairaalankatu 1, 05850 Hyvinkää   150px Iho- ja allergiasairaala Helsinki Meilahdentie 2, 00250 Helsinki    150px|Iho- ja allergiasairaalaa. Jorvin sairaala Espoo Turuntie 150, 02740 Espoo     150px|  Kirurginen sairaala Helsinki Kasarmikatu 11-13, 00130 Helsinki    150px|Kirurginen sairaala. Lohjan sairaala Lohja Sairaalatie 8, 08200 Lohja    Malmin sairaala Helsinki Talvelantie 6, 00700 Helsinki    150px|Malmin sairaalan pääsisäänkäynti. Meilahden kolmiosairaala Helsinki Haartmaninkatu 4, 00290 Helsinki    150px|Meilahden kolmiosairaala.Meilahden siltasairaalaHelsinkiHaartmaninkatu 4, 00290 Helsinki150px Meilahden tornisairaala Helsinki Haartmaninkatu 4, 00290 Helsinki    150px|Meilahden tornisairaala. Naistenklinikka Helsinki Haartmaninkatu 2, 00290 Helsinki    150px|Naistenklinikkan julkisivua.Ohkolan sairaalaMäntsäläOhkolantie 10, 04500 Kellokoski Peijaksen sairaala Vantaa Sairaalakatu 1, 01400 Vantaa    150px|Peijaksen sairaalaa. Porvoon sairaala Porvoo Sairaalantie 1, 06150 Porvoo    Psykiatriakeskus Helsinki Välskärinkatu 12, 00260 Helsinki   150px|Psykiatriakeskuksen sisäänkäynti. Puistosairaala Helsinki Stenbäckinkatu 11,     Helsinki   150px Raaseporin sairaala Raasepori Itäinen Rantakatu 9, 10600 Tammisaari   Silmä-korvasairaala Helsinki Haartmaninkatu 4 C/E, 00290 Helsinki    Syöpäkeskus Helsinki Paciuksenkatu 3, 00290 Helsinki    Tammisairaala Helsinki Zaidankatu 2, 00250 Helsinki    Uusi lastensairaala Helsinki Stenbäckinkatu 9, 00290 Helsinki    150px|Uusi lastensairaala.

 Katso myös 
Paloniemen sairaala (Lohja), aiempi psykiatrinen sairaala (toiminnot pääosin siirretty Lohjan sairaalan yhteyteen)
Tammiharjun sairaala (Tammisaari, Raasepori), entinen psykiatrinen sairaala, nykyinen Raaseporin kaupungintalo

 Lähteet 

 Aiheesta muualla 



*